*Nr.:177/25.02.2019*

**COMUNICAT DE PRESĂ**

***Rep: Asociațiile de elevi din România condamnă neglijența directorilor și inspectorului școlar general al județului Brașov referitor la ”Fenomenul Brașov”!***

Asociațiile de elevi din România condamnă recentele declarații ale ministrului educației, Ecaterina Andronescu, conform cărora soluția pentru asigurarea securității în unitățile de învățământ ar fi introducerea uniformelor obligatorii. **Considerăm ca fiind foarte  grav faptul că problema siguranței în școli nu este înțeleasă de către reprezentanții autorității, fiind propuse măsuri fără un impact real în soluționarea acesteia.**

 **Tragem un semnal de alarmă asupra faptului că introducerea uniformelor școlare este o măsură pur demagogică deoarece ea nu substituie prezența unor agenți de securitate special instruiți în sensul asigurării siguranței persoanelor din instituții publice,** acestea fiind doar un alt mod de identificare a elevilor, fapt ce se poate realiza și pe baza carnetului de elev. Totodată, conceptul de ”uniformă obligatorie” este unul vag, accesul elevilor în școală neputând fi interzis pe motivul nepurtării uniformei, conform art. 14, lit. c) din Statutul Elevului, aprobat prin OM 4742/2016.

 Conform art. 4, alin. (1) din Legea 35/2007, autoritățile locale au obligația de a lua măsuri pentru creșterea siguranței unităților de învățământ. Totodată, art. 2, alin. (1) al Legii 333/2003 prevede obligația autorităților de a asigura paza clădirilor ce se află în posesia acestora, unitățile de învățământ aflându-se în domeniul public al consiliilor locale. **Considerăm că singura măsură viabilă pentru asigurarea securității în școli o reprezintă asigurarea pazei umane.**

 **Solicităm, pe această cale, Ministerului Educației Naționale să întreprindă demersuri pentru ca fiecare școală din România să beneficieze de pază asigurată de către autoritățile locale**, în schimbul inițierii unor propuneri care atentează la principiul învățământului gratuit și al echității, prevăzute de Legea educației, precum introducerea uniformei obligatorii.

**Pentru mai multe detalii:**

Andrei-Mihai Tănase, președinte AEC 0763 254 419